Foto: The Indian Express GFR Tashqi ishlar vazirligining ma’lum qilishicha, Germaniya hukumati Suriyaga insonparvarlik yordami uchun 1 mlrd yevro taqdim etadi. Bu haqda idoraning Twitter’dagi sahifasida xabar berilgan. «Biz Suriyadagi insonlarni shunchaki tashlab qo‘yishimiz kerak emas», - deya aytib o‘tdi tashqi ishlar vaziri Hayko Maas. «Germaniya insonparvarlik yordamiga qo‘shimcha tarzda milliard yevro ajratib beradi», - deyiladi bayonotda. Eslatib o‘tamiz, avvalroq G7 davlatlari qo‘shma bayonotda Rossiyaning Suriya va Ukrainadagi xatti-harakatlarini «qabul qilib bo‘lmas» deb atagandi.